ICHI วิ่ง 4% โบรกชี้ผลงาน Q1 โตเด่น รับไฮซีซั่น เคาะเป้า 13 บ.
ICHI วิ่ง 4% โบรกชี้ผลงาน Q1 เติบโตแข็งแกร่ง และต่อเนื่องใน Q2 จากช่วงไฮซีซั่น แนะนำ “ซื้อ” ราคาเป้าหมาย 13 บ.
ICHI วิ่ง 4% โบรกชี้ผลงาน Q1 เติบโตแข็งแกร่ง และต่อเนื่องใน Q2 จากช่วงไฮซีซั่น แนะนำ “ซื้อ” ราคาเป้าหมาย 13 บ.
16 มี.ค. 2565

ผู้สื่อข่าวรายงานว่าวันนี้ (16 มี.ค. 2565) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 10:36 น. อยู่ที่ระดับ 11.20 บาท เพิ่มขึ้น 0.40 บาท หรือ 3.70% โดยทำจุดสูงสุดที่ 11.30 บาท และทำจุดต่ำสุดที่ 11 บาท ด้วยมูลค่าการซื้อขาย 188.58 ล้านบาท

บล.พาย ระบุในบทวิเคราะห์ (14 มี.ค. 2565) โดยคาดผลประกอบการของ ICHI เติบโตแข็งแกร่ง ทั้งจากงวดเดียวกันของปีก่อน และจากไตรมาสก่อนในไตรมาส 1/2565 และต่อเนื่องในไตรมาส 2/2565 จากช่วงไฮซีซั่น สำหรับปัจจุบัน ICHI ซื้อขายเพียงค่า PE ปี 2565 ที่ 20 เท่า ซึ่งถูกกว่าค่าเฉลี่ยซื้อขายในรอบ 5 ปีและต่ำกว่ากลุ่มเครื่องดื่ม ทั้งนี้แนะนำ “ซื้อ” ราคาเป้าหมาย 13 บาท